Kesk-Euroopa Vabakaubandusleping
Kesk-Euroopa Vabakaubandusleping (The Central European Free Trade Agreement (CEFTA)) on Euroopa Liitu mitte kuuluvate Kesk- ja Lõuna-Euroopa riikide kaubandusleping. Lepingu osapooled on 2020. aasta seisuga Albaania, Bosnia ja Hertsegoviina, Põhja-Makedoonia, Moldaavia, Montenegro, Serbia ja Kosovo. Varasemad, nüüdseks Euroopa Liiduga liitunud liikmed on Bulgaaria, Horvaatia, Poola, Rumeenia, Slovakkia, Sloveenia, Tšehhi Vabariik ja Ungari.